Pärnu Keskraamatukogu: Andres Roots jutustas muusikaklubis „Bluusilugu”
reede 15. jaanuar 2016 10:47 Vanus: 2 aastat
Andres Roots jutustas muusikaklubis „Bluusilugu”
28. jaanuaril ja 28. aprillil toimuvad Pärnu Keskraamatukogu muusikaklubis loengud bluusi ajaloost - esimene osa annab ülevaate selle 20. sajandi levimuusikat tugevasti mõjutanud žanri arengust deltabluusist elektrilise linnabluusini, teine aga räägib britibluusist, punkbluusist ning muudest hilisematest suundadest.
Esimene loeng toimus neljapäeval, 28. jaanuaril Pärnu Keskraamatukogu suures saalis. Helinäidetega vürtsitatud bluusilugu jutustab bluuskitarrist Andres Roots. 1976ndal aastal sündinud Andres Roots on eesti tuntumaid bluuskitarriste, kes mänginud ja plaadistanud ka ameerika mainekates bluusikoosseisudes. Praegu töötab Andres Roots Tartu Ülikooli fonoteegis. Rootsi kirjutisi muusikast on avaldanud nii kodu- kui välismaised kultuuriväljaanded, sh. maailma vanim bluusiajakiri „Jefferson Blues Magazine”. Aastast 2007 teeb ta kaastööd Soome bluusiportaalile Blues-Finland.com. Kanada veebiajakiri „Blues Underground Network” kuulutas 2015. aasta parimaks Euroopa bluusialbumiks Tartus välja antud Andres Rootsi ja Steve Lury plaadi "Live in Lerwick".